open-index/open-wikipedia-markdown huggingface dataset:
It's Not Me, It's You

**It's Not Me, It's You** הוא אלבום האולפן השני של זמרת הפופ הבריטית לילי אלן. האלבום יצא לאור ב-4 בפברואר 2009 על ידי חברות התקליטים ריגל רקורדינגס ופרלופון. תכנון האלבום החל בשנת 2008, עם שינוי הסגנון המוזיקלי של אלן מסקא ורגאיי כפי שהיה באלבומה הקודם, Alright, Still, לאלקטרופופ עם אלמנטים של ג'אז וקאנטרי.

עם הוצאתו זכה האלבום לביקורות חיוביות רבות ממבקרים ששיבחו את אלן על "לשונה החדה" וציינו כי האלבום "נפלא". האלבום היה להצלחה מסחרית, והגיע לפסגת מצעדי האלבומים של בריטניה, קנדה ואוסטרליה. בבריטניה הגיע האלבום למעמד פלטינה משולשת, ולמעמד פלטינה מרובעת באוסטרליה. עד דצמבר 2009 מכר האלבום מעל לשני מיליון עותקים ברחבי העולם.

## סינגלים
* **"[[The Fear]]"** - יצא לאור ב-9 בדצמבר 2008 כסינגל הראשון מהאלבום. מוקדם יותר הודיעה אלן באתר האינטרנט שלה כי השיר יצא לאור כסינגל הראשון. ב-1 בדצמבר החלו השמעות השיר ברדיו. הקליפ לשיר אמור היה להתפרסם לראשונה ב-4 בדצמבר בערוץ 4 הבריטי, אך דלף קודם לכן, ולכן הועלה שעתיים לפני השידור ליוטיוב. השיר הגיע לפסגת מצעד הסינגלים הבריטי, שם נשאר במשך ארבעה שבועות רצופים, והיה לסינגל השני של אלן שהגיע לפסגת מצעד זה.
* **"[[Not Fair]]"** - יצא לאור ב-20 במרץ 2009 כסינגל השני מהאלבום. השיר פורסם תחילה להורדה דיגיטלית בלבד, וכחודשיים לאחר מכן נמכר בעותקים פיזיים. והשיר הגיע למקום החמישי במצעד הסינגלים של בריטניה.
* **"[[Fuck You (שיר של לילי אלן)|Fuck You]]"** - יצא לאור ב-10 ביולי 2009 כסינגל השלישי מהאלבום. דמו של השיר, שנקרא "Guess Who Batman", פורסם לפני הוצאתו ודורג במקום התשיעי במצעד הסינגלים של צ'כיה. הסינגל היה לשיר השלישי של אלן שנכנס למצעד הסינגלים האמריקאי בילבורד הוט 100, שם דורג במקום ה-68.
* **"[[22 (שיר של לילי אלן)|22]]"** - יצא לאור ב-24 באוגוסט 2009 כסינגל הרביעי מהאלבום. באוסטרליה הגיע השיר למעמד זהב.
* **"[[Who'd Have Known]]"** - יצא לאור ב-30 בנובמבר 2009 כסינגל החמישי מהאלבום.

### סינגלים שיווקים
* **"[[Back to the Start]]"** - יצא לאור ב-17 באפריל 2010 כסינגל שיווקי. השיר נמכר במהדורה מוגבלת של 1000 עותקים בפורמט של תקליט 7 אינץ'. השיר דורג במצעד הסינגלים של אוסטרליה במקום ה-21.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי לילי אלן
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת פרלופון
קטגוריה:אלבומי חברת קפיטול רקורדס
הומבורג

**הוֹמבוּרג** (בגרמנית: **Homburg**) היא בירת מחוז זארפפאלץ שבמדינת חבל הסאר שבגרמניה.

## גאוגרפיה
הומבורג היא העיר השלישית בגודלה בחבל הסאר. בעיר שוכנת המחלקה לרפואה של אוניברסיטת חבל הסאר. בהומבורג פועלת מבשלת הבירה של חברת קרלסברג. מעסיקים נוספים בעיר הם חברת הצמיגים הצרפתית מישלן וחברת כלי העבודה בוש.

הומבורג ממוקמת בצפון מחוז סארפלאץ-קרייס, בקרבת הגבול של החבל עם מדינת ריינלנד-פפאלץ ולא הרחק מגבול צרפת. העיר שוכנת במרחק של 16 ק"מ מהעיר נוינקירכן ובמרחק של 36 ק"מ מבירת החבל זארבריקן.
להומבורג הוענקו זכויות ב-1330 וב-1558 והיא הייתה נחלתם של הרוזנים של הומבורג. שטח העיר חולק ב-1499 בין בית נסאו-סארבורגן (Nassau-Saarbrücken) לבין בית פלאץ-צווייבריקן (Pfalz-Zweibrücken). ב-1815 הפכה העיר לחלק מממלכת בוואריה וב-1920 היא הייתה לחלק מחבל הסאר.

כיכר השוק של העיר מוקפת בבניינים מהמאה ה-17 ושרידיו של מבצר הוהנבורג (Hohenburg), שנבנה במאה ה-12, ושל מבצר קרלסברג, שנבנה בשנים 1778-1785 ונהרס ב-1793, נמצאים בסמוך.

## ערים תאומות
* 
* 

## קישורים חיצוניים

* 
* 

## הערות שוליים

קטגוריה:חבל הסאר: ערים
טסלה מודל X

**טסלה מודל X** היא מכונית קרוסאובר חשמלית, המיוצרת על ידי טסלה. הדגם נחשף לראשונה בתערוכת החברה בפברואר 2012. תחילת הייצור תוכננה לסוף שנת 2013, אולם נדחתה מספר פעמים, והרכב נמסר ללקוחות רק במהלך המחצית השנייה של שנת 2016.

## תיאור
דגם ה-X שוקל כ-10% יותר מהדגם שעליו הוא מבוסס, המודל S, וכ-60% מכלל חלקי הרכב הם זהים. דלתות הרכב נפתחות כלפי מעלה (ולא לצדדים, כבמרבית הרכבים כיום), ולרכב ניתן לחבר נגרר – מהרכבים החשמליים הבודדים בעלי אפשרות זו. דגם ה-X יכול להאיץ מ-0 ל-100 קמ"ש בתוך 2.8 שניות בלבד.

## מכירות
ב-13 ביולי 2016, הציגה טסלה את דגם X 60D שלה, הנושא תג מחיר התחלתי של 74,000 דולר. נכון לספטמבר 2014 הוזמנו למעלה מ-20,000 יחידות.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
X
קטגוריה:מכוניות חשמליות
קטגוריה:דגמי מכוניות שהושקו ב-2015
ויקטוריה לואיזה, נסיכת פרוסיה

**ויקטוריה לואיזה אדלהייד מתילדה שרלוטה, נסיכת [[פרוסיה]]** (בגרמנית: **Viktoria Luise Adelheid Mathilde Charlotte von Preußen**; 13 בספטמבר 1892 פוטסדאם - 11 בדצמבר 1980 הנובר) הייתה בתו של אחרון קיסרי גרמניה וילהלם השני.

## ביוגרפיה
ויקטוריה לואיזה נולדה ב-13 בספטמבר 1892 בעיר פוטסדאם בקיסרות הגרמנית, בת לקיסר גרמניה וילהלם השני ולאוגוסטה ויקטוריה משלזוויג-הולשטיין. היא נקראה ויקטוריה על שם סבתא רבה שלה ויקטוריה, מלכת הממלכה המאוחדת ולואיזה על שמה של לואיזה, מלכת פרוסיה רעייתו של פרידריך וילהלם השלישי, מלך פרוסיה. בפי משפחתה כונתה "סיסי". היא הייתה השביעית והאחרונה מבין צאצאיו של וילהלם השני והבת היחידה. על לידתה כתבה אמה ביומניה "אחרי שישה בנים קיבלנו את הילד השביעי בת קטנה אבל חזקה". סיסי הייתה ילדה פיקחית, נאה, קשוחה, עקשנית וחסרת פשרות. היא נהגה לריב עם אחיה יואכים, נסיך פרוסיה והייתה האהובה ביותר על אביה מבין כל ילדיו. אחיה הבכור וילהלם, נסיך הכתר של גרמניה אמר מאוחר יותר ש"רק היא הצליחה בילדותה לתפוס מקום בלבו של אבינו". האומנת האנגלית שלה אן טוואם תיארה מאוחר יותר שהנסיכה העריצה את אביה וציטטה אותו בכל הזדמנות.

ב-1912 ביקר ארנסט אוגוסט, נסיך הנובר, בברלין כדי להודות לקיסר על המחווה שגילה בכך ששלח את שני בניו הגדולים וילהלם ואייתל פרידריך, נסיך פרוסיה להלווייתו של אחיו. במהלך ביקורו פגש בנסיכה ויקטוריה לואיזה והשניים התאהבו. אולם הנישואים התעכבו בשל סכסוך פוליטי בין בית הוהנצולרן לבית הנובר, ששורשיו נעוצים עוד במלחמת שבעת השבועות, שבסופה סיפחה ממלכת פרוסיה את ממלכת הנובר כעונש על כך שתמכה באוסטריה. לבסוף הוצעה פשרה ארנסט אוגוסט יהפוך לשליט דוכסות בראונשווייג במקום הנובר. הפשרה מצאה חן בעיני הקיסר ויורש העצר ששאפו לסיים את הקרע בין שני הבתים.

החתונה התקיימה ב-24 במאי 1913 בברלין ונערכה בפאר רב. הוזמנו אליה כל אנשי האצולה מגרמניה אך גם מרוסיה ובריטניה. עיתון הטיימס תיאר את החתונה כ"רומיאו ויוליה רק עם סוף טוב יותר". במהלך נישואיהם הביאו השניים חמישה ילדים.

לאחר מלחמת העולם הראשונה בוטל התואר דוכס בראונשווייג, וויקטוריה לואיזה ובעלה איבדו את מעמדם. עם עליית הנאצים לשלטון היו הדעות חלוקת במשפחת המלוכה. הקיסר לשעבר ראה זאת כהזדמנות לחזור ולתפוס את השלטון. אחרים, כגון אחיה אדלברט ווילהלם, טענו שעדיף לא להתערב ולהניח לעניינים להתגלגל. לעומת זאת אחיה אוסקר ואייתל פרידריך ואחיינה לואי פרדיננד התנגדו לנאציזם בכל דרך אפשרית בעוד שאחיה אוגוסט וילהלם, נסיך פרוסיה ואחיינה וילהלם, נסיך פרוסיה תמכו במשטר החדש והיו חברים באס אה ובוורמאכט. ארנסט אוגוסטוס ואשתו לא התערבו בנושא. הם חיו בגרמניה ופעלו לשיפור היחסים בין גרמניה לבריטניה. היטלר אף הציע להם לשדך בין בתם פרדריקה לבין הנסיך מוויילס אולם הם סירבו בטענה שפער הגילים גדול מדי.

לאחר מלחמת העולם השנייה השקיעה הנסיכה את זמנה בציד, מסיבות וסיוע לנזקקים. היא פרסמה כמה ספרים על חייה שזכו להצלחה רבה.

## משפחתה
לוויקטוריה לואיזה ולבעלה ארנסט אוגוסט, דוכס בראונשווייג נולדו 5 ילדים:
* ארנסט אוגוסט הרביעי, נסיך הנובר (1914–1987)
* גאורג וילהלם, נסיך הנובר (1915–2006)
* פרדריקה, נסיכת הנובר (1917–1981)
* כריסטיאן אוסקר, נסיך הנובר (1919–1981)
* ולף היינריך, נסיך הנובר (1923–1997)

## אילן יוחסין

## קישורים חיצוניים

* 
* 

קטגוריה:האימפריה הגרמנית: אישים
קטגוריה:וילהלם השני, קיסר גרמניה
קטגוריה:אבירי מסדר העיט השחור
קטגוריה:נסיכות פרוסיה
קטגוריה:גרמניות שנולדו ב-1896
קטגוריה:גרמנים שנולדו ב-1896
קטגוריה:גרמניות שנפטרו ב-1980
לוקאס וינטרה

**לוקאס וינטרה** (ביוונית: **Λουκάς Βύντρα**; בצ'כית: **Loukas Vyntra**; נולד ב-5 בפברואר 1981) הוא כדורגלן עבר יווני-צ'כי המשחק בעמדת הבלם ולזכותו 57 הופעות בנבחרת יוון.

## קריירה
וינטרה נולד בצ'כוסלובקיה לאב צ'כי ולאם יוונית, ובגיל צעיר חזר עם אמו ליוון. בשנת  התחיל את הקריירה שלו כאשר חתם בפנליאקוס מליגת המשנה היוונית. וינטרה לא השתלב במועדון ובקיץ  עבר לואריה ששיחקה אז בליגה השלישית. בעונה שלאחר מכן חזר לפנליאקוס והפך לשחקן הרכב קבוע הקבוצה, עמה עלה בעונת  לליגת העל היוונית.

בינואר  עבר וינטרה לפנאתינאיקוס, ובעונתו הראשונה בקבוצה זכה עמה בדאבל. ב-29 בספטמבר 2004 ערך את הופעת הבכורה שלו במסגרות אירופאיות, בהפסד 0–1 לפ.ס.וו. איינדהובן בשלב הבתים של ליגת האלופות. ב-16 בפברואר 2005 הבקיע את שער הבכורה שלו במסגרת אירופית, בניצחון 1–0 נגד סביליה בשלב ההצלבה של גביע אופ"א, אך בגומלין ניצחה סביליה 2–0 ועלתה לשמינית הגמר. בעונת  זכה עם הקבוצה בדאבל נוסף.

בינואר  הגיע וינטרה לספרד וחתם עד תום העונה בקבוצת לבאנטה מהליגה הבכירה. בסיום העונה האריך את חוזהו בקבוצה בשנתיים נוספות, וב-19 בינואר 2014 כבש את שער הבכורה שלו במועדון, במשחק מול ברצלונה שהסתיים בתיקו 1–1.

ב-31 ביולי 2015 הגיע וינטרה לישראל, וחתם לשנתיים בקבוצת הפועל תל אביב. ב-8 באוגוסט 2015 ערך את הופעת הבכורה שלו במועדון, כשפתח בהרכב הקבוצה במשחק מול בני יהודה במסגרת גביע הטוטו. את הופעת הבכורה שלו בליגת העל ערך ב-24 באוגוסט 2015, במשחק מול בית"ר ירושלים באצטדיון טדי, במחזור הראשון של עונת 2015/2016. וינטרה שיחק עונה אחת בהפועל תל אביב, וערך במדיה 29 הופעות בכל המסגרות.

ב-29 באוגוסט 2016 חתם וינטרה באומוניה ניקוסיה מליגת העל הקפריסאית, ובמדיה שיחק שלוש שנים. ב-17 ביולי 2019 חזר לליגה היוונית וחתם בקבוצת לאמיה 1964, במדיה שיחק שלוש שנים עד גיל 41.

### נבחרת יוון
וינטרה החל את הקריירה הבינלאומית שלו כאשר ייצג את יוון באולימפיאדת אתונה. ב-8 ביוני 2005 ערך את הופעת הבכורה שלו בנבחרת יוון, בהפסד 0–1 ל במסגרת מוקדמות מונדיאל 2006. וינטרה היה חלק מסגל הנבחרת במשחקי גביע הקונפדרציות 2005, יורו 2008, מונדיאל 2010 ומונדיאל 2014.

## תארים
;פנאתינאיקוס
* אליפות יוון: , 
* הגביע היווני: , 

## קישורים חיצוניים

*  

## הערות שוליים

קטגוריה:כדורגלנים יוונים
קטגוריה:כדורגלנים צ'כים
קטגוריה:בלמי כדורגל יוונים
קטגוריה:בלמי כדורגל צ'כים
קטגוריה:כדורגלני נבחרת יוון
קטגוריה:כדורגלני וריה
קטגוריה:כדורגלני פנאתינאיקוס
קטגוריה:כדורגלני לבאנטה
קטגוריה:כדורגלני הפועל תל אביב
קטגוריה:כדורגלני אומוניה ניקוסיה
קטגוריה:כדורגלני לאמיה 1964
קטגוריה:כדורגלנים זרים בישראל
קטגוריה:כדורגלנים באולימפיאדת אתונה (2004)
קטגוריה:כדורגלני גביע הקונפדרציות 2005
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:ספורטאים יוונים בספרד
קטגוריה:ספורטאים צ'כים בספרד
קטגוריה:ספורטאים יוונים בישראל
קטגוריה:ספורטאים זרים בקפריסין
קטגוריה:ספורטאים צ'כים בישראל
קטגוריה:צ'כים שנולדו ב-1981
קטגוריה:יוונים שנולדו ב-1981
אנר ולנסיה

**אנר רמברטו ולנסיה לאסטרה** (בספרדית: **Enner Remberto Valencia Lastra**; נולד ב-4 בנובמבר 1989 בסן לורנסו שבאקוודור) הוא כדורגלן אקוודורי המשחק בעמדת החלוץ בפצ'וקה מליגת העל המקסיקנית ובנבחרת אקוודור, בה הוא גם משמש כקפטן.

## קריירה
ולנסיה הגיע לגואיאקיל על מנת לשחק באמלק בשנת 2008 אולם לא קיבל הזדמנות לשחק עד שנת 2010. במשך שלוש עונות קבוצתו סיימה במקום השני בליגת העל האקוודורית. בעונת 2013 אמלק הצליחה לזכות באליפות ראשונה לאחר 11 שנים. במשך ארבע העונות במדי אמלק, ולנסיה לא הבקיע הרבה שערים. בינואר 2014 הוא עבר לקבוצת פצ'וקה מליגת העל המקסיקנית. בחצי השני של העונה, קלוסורה 2014, הצליחה פצ'וקה להגיע למקום השני כאשר ולנסיה היה הכובש הטוב של העונה עם 12 שערים.

ולנסיה שותף בנבחרת אקוודור עד גיל 22 במהלך המשחקים הפאן-אמריקאיים 2011 ולאחריהן הוא עבר לשחק בנבחרת הבוגרת של אקוודור. את משחקו הראשון ערך בינואר 2012. בתחילה הוא שיחק כשחקן כנף אולם בעקבות מותו של כריסטיאן בניטס ב-2013 הוא עבר לשחק כחלוץ חוד. את שערו הראשון בנבחרת הבקיע בנובמבר 2013. הוא זומן לסגל נבחרתו לטורניר מונדיאל 2014 והבקיע שערים נוספים במשחקי ההכנה של נבחרתו.

במונדיאל 2014 כבש שלושה שערים, שהיו כל השערים שנכבשו לזכות נבחרתו בטורניר זה. בעקבות הופעותיו המוצלחות בגביע העולם החלה התעניינות בוולנסיה מצד קבוצות גדולות באירופה. ב-16 ביולי 2014 ולנסיה חתם בווסטהאם יונייטד מהפרמייר ליג על חוזה לחמש שנים, תמורת סכום העברה של 12 מיליון לירות שטרלינג. ב-31 באוגוסט הושאל לאברטון לעונה אחת. ב-13 ביולי 2017 חתם בטיגרס המקסיקנית.

ב-28 באוגוסט 2020 חתם בפנרבחצ'ה הטורקית, אליה עבר בהעברה חופשית. היה מלך השערים של הליגה הטורקית לעונת 2022/23.

ב-12 ביוני 2023 חתם באינטרנסיונל מהליגה הברזילאית.

ולנסיה נכלל בסגל נבחרת אקוודור לטורניר מונדיאל 2022. ב־20 בנובמבר, במשחק הפתיחה של הטורניר כבש צמד בניצחון 2–0 על , במשחק השני הוא הבקיע לזכות נבחרתו את השער בשוויון 1–1 מול הולנד, אולם הפסד ל 1–2 במשחק השלישי הביא להדחתה מהטורניר.

נכלל בסגל נבחרת אקוודור לטורניר קופה אמריקה 2024.

## תארים
**אמלק**
* אליפות אקוודור: 2013

**אישיים**
* מלך השערים של גביע סודאמריקנה: 2013
* נעל הזהב של ליגת העל המקסיקנית: 2014 (קלאוסורה)

## קישורים חיצוניים

* 

## הערות שוליים

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:אסמרלדס: כדורגלנים
קטגוריה:כדורגלני אמלק
קטגוריה:כדורגלני פצ'וקה
קטגוריה:כדורגלני וסטהאם יונייטד
קטגוריה:כדורגלני אברטון
קטגוריה:כדורגלני טיגרס
קטגוריה:כדורגלני פנרבחצ'ה
קטגוריה:כדורגלני נבחרת אקוודור
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:כדורגלני אינטרנסיונל
קטגוריה:אקוודורים שנולדו ב-1989
צ'יפולטי

**צ'יפולטי** (בספרדית: **Cipolletti**) היא עיר בפרובינציית ריו נגרו בארגנטינה. העיר היא השלישית בגודל אוכלוסייתה בפרובינציה, וגרים בה קרוב ל-80,000 תושבים (נכון ל-2010). העיר שוכנת על הגדה המזרחית של נהר נאוקן, מול העיר נאוקן ובקרבת העיר חנרל רוקה, מרחק קצר לפני שהוא מתחבר עם נהר לימאי ויחדיו הם יוצרים את נהר ריו נגרו.

## היסטוריה
במקום בו נמצאת צ'יפולטי נוסד ב-1881 מבצר בשם קונפלואנסיה על ידי קולונל לורנסו וינטר, כחלק ממבצע כיבוש המדבר.

בסוף המאה ה-19 האזור התפתח בגלל בניית מסילה לאזור שאפשרה הגירה מוגברת, ובגלל עבודתו של המהנדס האיטלקי צ'זארה צ'יפולטי, שנקרא לאזור לאחר שהנהרות באזור עלו על גדותיהם וגרמו לשיטפונות. הודות לעבודתו של צ'יפולטי נוצרה מערכת השקיה שאפשרה את התפתחות החקלאות באזור.

ב-3 באוקטובר 1903 ייסד הגנרל מנואל פרנאנדס אורו את העיר. תחילה הוא קרא לה "קולוניה לוסינדה", על שם אשתו לוסינדה, אולם ב-1909 שונה שמה של העיר לצ'יפולטי, כהוקרה על עבודתו של המהנדס.

בשנת 1926 הוקמה קבוצת כדורגל צ'יפולטי שבעבר שיחקה במסגרת ארצית הבכירה.

## כלכלה
כמו במרבית אזור נהר ריו נגרו, הכלכלה המקומית מסתמכת על גידול פירות, כמו תפוחים ואגסים, וכן מוצרים מגידולים אלו, כמו סיידר תפוחים. בנוסף, הכלכלה מסתמכת על תעשייה ותיירות.

## קישורים חיצוניים

* 

קטגוריה:פרובינציית ריו נגרו: ערים
קטגוריה:יישובים שהוקמו ב-1903
חן אטיאס

**חן אטיאס** (נולד ב-26 באוקטובר 1989) הוא קריין ישראלי. שימש עורך חדשות, שדרן ומגיש בחדשות 10 ובאקו 99 FM.

## ביוגרפיה
חן אטיאס החל את דרכו בעולם התקשורת הישראלית בשנת 2007, כשגויס לגלי צה"ל. עם סיום קורס העיתונאים של תחנת הרדיו הצבאית, שובץ במחלקת הקריינים.

במהלך שירותו בתחנה, בין השנים 2007–2010, ערך והגיש שורה של תוכניות בידור, תרבות ופנאי, בהן "שישי חם" לצד גל בן חיים, "פק"לילה" לצד דור מוסקל, "העולם מצחיק אז צוחקים", "גל עברי ירוק", "ארבע אחרי הצהריים", והגיש פינות קבועות בתוכניות "תוכניות לשבת" בהגשת ליעד מודריק ואסף ליברמן ו"תוכנית מילוט" בהגשת גורי אלפי ועינב גלילי.

אטיאס הגיש מהדורות ויומני חדשות בתחנה ואף ערך והגיש פינות ספורט בתוכנית "חמש בערב" עם ירון וילנסקי. שידר בגלגלצ ספיישלים מוזיקליים וברצועות המוזיקה "סוף שבוע רגוע", "מסיבה בגלגלצ".

מצטיין מפקד גלי צה"ל לשנת 2010.

עם שחרורו מצה"ל, החל לעבוד בחדשות 10, בתפקיד עורך ומגיש מבזקי הרדיו המשודרים בתחנות הרדיו האזוריות. בשנת 2011 החל לשמש כעורך ומגיש מבזקי החדשות בערוץ.

שימש קריין בתוכנית "המעגל עם דן שילון" ששודרה בערוץ 2 וכן בסדרת התעודה המדעית "עולמות בלתי נראים" מבית ה-BBC, כאשר שודרה בטלוויזיה החינוכית.

במקביל לעבודתו בערוץ 10, שידר אטיאס מדי שבוע בתחנת הרדיו אקו 99 FM את התוכנית "אקו-דרייב", בתחילה שימש כמחליף של המגיש גיל אנגלשטיין בימי חמישי בלבד, ולאחר מכן כמגיש הראשי לאורך כל ימות השבוע.

ב-21 באוגוסט 2015, הגיש את המבזק האחרון שלו בחדשות 10. במקביל, עזב גם את תפקידו כמגיש בתחנת הרדיו "אקו 99 FM", לטובת חברת הייעוץ הכלכלי והאסטרטגי "TASC". כחצי שנה לאחר מכן, בין פברואר 2016 ל-13 בפברואר 2017, חזר ל"אקו 99 FM" בה הגיש רצועת מוזיקה תחת השם "eco music" המשודרת מדי ערב בין השעות 17:00-20:00.

אטיאס ממשיך לעבוד כקריין פרסומות וסרטים דוקומנטריים, לצד הנחיית אירועים וטקסים. קולו של אטיאס משמש גם לקריינות עבור חברות "קוקה קולה" ו"פרטנר", וכן עבור מוקדי השירות של סניפי קופת החולים לאומית (לצד גיליה שטרן ומיכל כוכבי). אטיאס משמש ככרוז התחנות של רכבת ישראל (בזמן הנסיעה ברכבת).

אטיאס בוגרר לימודי כלכלה באוניברסיטת תל אביב. ניהל את מחלקת הסושיאל של חברת "WIX" ומשנת 2021 משמש יועץ אנליטי בחברת "גוגל".

## חיים אישיים
אטיאס מתגורר בתל אביב עם בת זוגו.

## קישורים חיצוניים

* 
* 

## הערות שוליים

קטגוריה:עיתונאים ישראלים
קטגוריה:אנשי טלוויזיה ישראלים
קטגוריה:מנחי טלוויזיה ישראלים
קטגוריה:שדרני רדיו ישראלים
קטגוריה:חיילי גלי צה"ל
קטגוריה:ערוץ עשר: שדרנים, שחקנים ומנחים
קטגוריה:בוגרי אוניברסיטת תל אביב
קטגוריה:ישראלים שנולדו ב-1989
ג'ו שוסטר

**ג'וזף "ג'ו" שוסטר** (באנגלית: **Joseph "Joe" Shuster**; 10 ביולי 1914 בטורונטו, קנדה – 30 ביולי 1992 בלוס אנג'לס, ארצות הברית) היה קומיקסאי יהודי-קנדי-אמריקאי. שוסטר ידוע בעיקר בשל דמות הקומיקס סופרמן, אותה יצר יחד עם ג'רי סיגל לחברת DC קומיקס והופיעה לראשונה בחוברת אקשן קומיקס מס' 1.

## ביוגרפיה
### ראשית חייו וקריירה
שוסטר נולד בטורונטו, קנדה למשפחה יהודית. אביו, יוליוס, היגר מרוטרדם שבהולנד לקנדה והיה חייט ואמו, אידה, היגרה מקייב שבאוקראינה. בן דודו של שוסטר היה הקומיקאי פרנק שוסטר.

כנער עבד בחלוקת העיתון **Toronto Star** על מנת לעזור בפרנסת משפחתו. במהלך עבודתו מצא שוסטר גלילי טפטים שעליהם החל לצייר ובכך התחיל את דרכו, בראיון האחרון שנתן ב-1992 נזכר בדבר ואמר כי:

.

בשנת 1924, עברה משפחתו של שוסטר לקליבלנד, אוהיו, ארצות הברית. באוהיו החל שוסטר ללמוד בתיכון גלנוויל ושם התיידד עם שותפו לעתיד, ג'רי סיגל. השניים החלו את עבודתם המשותפת בהוצאת פנזין מדע בדיוני בשם **Science Fiction**.

### יצירת סופרמן
בשנת 1933 פרסמו סיגל ושוסטר סיפור קצר בשם "שלטונו של העל-אדם", אודות מדען המבצע ניסוי באדם אשר אסף בבית תמחוי ומעניק לו כוחות על. לאחר שקיבל את כוחותיו החדשים, האיש מנסה להשתלט על העולם ורוצח את המדען, אך לבסוף מאבד את כוחותיו וחוזר לבית התמחוי. הדמות מהסיפור, אותו כתב סיגל ואייר שוסטר, הייתה מושפעת מרעיון העל-אדם של פרידריך ניטשה והייתה שונה מאוד מדמותו של סופרמן כפי שהוא מוכר כיום. במשך למעלה מחמש שנים לאחר פרסום הסיפור המקורי ניסו השניים למכור את הדמות שיצרו למו"לים שונים, תוך שהם משנים את הדמות ואת סיפור הרקע שלה לחייזר הנשלח כתינוק לכדור הארץ ומשתמש בכוחותיו לטובת האנושות. בעיצובו של סופרמן הושפע שוסטר מדמויותיהם של דאגלס פיירבנקס והרולד לויד ואילו את שמו (קלארק קנט) ביסס סיגל על קלארק גייבל וקנט טיילור.
את הזכויות על הדמות מכרו לבסוף לחברת "National Periodical Publications", לימים DC קומיקס, בתמורה ל-130 דולר אמריקאי וחוזה עבודה ככותבים בחברה.
סיפור העלילה הראשון של סופרמן פורסם ב-18 באפריל 1938 בחוברת אקשן קומיקס מס' 1 (על שער החוברת כתוב "יוני 1938"), אנתולוגיית קומיקס שכללה תשעה סיפורים נוספים שאינם קשורים זה לזה.

### המאבק על זכויות היוצרים של סופרמן
לאחר שעזב שוסטר את העבודה על סופרמן הוא המשיך לעבור כמאייר קומיקס, אך נאלץ להפסיק לאייר בעקבות לקות ראייה ממנה סבל. במשך עשרות שנים ניהלו שוסטר וסיגל מאבק משפטי במטרה לקבל חלק גדול יותר מהרווחים העצומים שהניבה דמותו של סופרמן. בשלהי שנות השבעים נטשו השניים את המאבק המשפטי לטובת מאבק ציבורי על דעת הקהל ויצרו פרסום שלילי לחברת האחים וורנר (בעלת השליטה בחברת DC קומיקס), אשר הפיקה באותן שנים את סרט הקולנוע המבוסס על הדמות. לבסוף הסכימה וורנר לשלם לשניים פנסיה קבועה בסך $20,000 והוצאות רפואיות לכל ימי חייהם.

### פרסים והוקרה
*בעיר הולדתו, טורונטו נקרא רחוב על שמו.
*בשנת 2005 נקרא על שמו פרס ג'ו שוסטר ליוצרי קומיקס קנדיים והוא הונצח בהיכל התהילה של יוצרי הקומיקס הקנדיים, אשר אף הוא קרוי על שמו.

### מוות
שוסטר נפטר בגיל 78 ב-30 ביולי 1992 בשל אי ספיקת לב.

## ביבליוגרפיה
### Charlton

### DC

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מאיירים יהודים
קטגוריה:קומיקסאים יהודים
קטגוריה:קומיקסאים אמריקאים
קטגוריה:קומיקסאים קנדים
קטגוריה:אמנים יהודים קנדים
קטגוריה:ציירים יהודים קנדים
קטגוריה:מהגרים מקנדה לארצות הברית
קטגוריה:סופרמן
קטגוריה:אמריקאים שנולדו ב-1914
קטגוריה:אמריקאים שנפטרו ב-1992
ברנרד

**בֶּרְנַרְד אנִיסִיו קלדיירה דוּארטה** (בפורטוגזית: **Bernard Anício Caldeira Duarte**; נולד ב-8 בספטמבר 1992 בבלו הוריזונטה), הידוע בקיצור כ**ברנרד**, הוא כדורגלן ברזילאי המשחק באתלטיקו מיניירו.

## קריירה
ברנרד התחיל לשחק ב-2006 בקבוצת הנוער של אתלטיקו מיניירו. עם זאת, עקב גובהו הנמוך יחסית הוא שוחרר פעמיים מהקבוצה. ב-2010 הוא הושאל לקבוצת דמוקרטה לשנה אחת. לאחר שהיה המבקיע המצטיין בדמוקרטה (14 שערים ב-16 משחקים בלבד) הוא חזר לשחק בקבוצה הבוגרת של אתלטיקו מיניירו.

ב-2013 הוא נמכר לקבוצת שחטאר דונצק מאוקראינה. ב-9 באוגוסט 2018 חתם באברטון מהפרמייר ליג לארבע שנים. ביולי 2021 חתם בשארג’ה מאיחוד האמירויות.

### נבחרת ברזיל
ברנרד זומן לנבחרת ברזיל על ידי המאמן מאנו מנזס לקראת הסופרקלאסיקו דה לאס אמריקס ב-2012, צמד משחקי כדורגל מדי שנה בין נבחרת ברזיל ונבחרת ארגנטינה. ב-21 בנובמבר 2012, במשחק השני של הסופרקלאסיקו, ברנרד רשם את הופעת הבכורה שלו.

ב-2014 הוא נכלל בסגל נבחרת ברזיל למונדיאל 2014.

## תארים
;אתלטיקו מיניירו
* אליפות מינאס ז'ראיס: 2012, 2013, 2025
* גביע ליברטדורס: 2013

;שחטאר דונצק
* אליפות אוקראינה: 2013/2014, 2016/2017, 2017/2018
* הגביע האוקראיני:2015/2016, 2016/2017, 2017/2018

;פנאתינאיקוס
* הגביע היווני: 2023/2024 

;נבחרת ברזיל
* סופרקלאסיקו דה לאס אמריקס: 2012
* גביע הקונפדרציות: 2013

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני אתלטיקו מיניירו
קטגוריה:בלו הוריזונטה: כדורגלנים
קטגוריה:כדורגלני שחטאר דונצק
קטגוריה:כדורגלני אברטון
קטגוריה:כדורגלני א-שארג'ה
קטגוריה:כדורגלני פנאתינאיקוס
קטגוריה:כדורגלני נבחרת ברזיל
קטגוריה:ספורטאים ברזילאים באוקראינה
קטגוריה:ספורטאים ברזילאים באנגליה
קטגוריה:ספורטאים ברזילאים באיחוד האמירויות הערביות
קטגוריה:ספורטאים ברזילאים ביוון
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:ברזילאים שנולדו ב-1992
פלאח מוסטפא בכיר

**פלאח מוסטפא בַּכִּיר** (באנגלית: **Falah Mustafa Bakir**) הוא פוליטיקאי כורדי שכיהן כשר החוץ של הממשלה האזורית של כורדיסטן בין שנים 2004–2019.

בכיר מחזיק בתואר ראשון באנגלית וספרות מאוניברסיטת מוסול, במאסטר במדעי הפיתוח מאוניברסיטת באת' (הנמצאת בבאת', שבדרום-מערב אנגליה) וכן השלים לימודי "ניהול בכיר" בבית הספר ללימודי ממשל על שם קנדי (John F. Kennedy School of Government) שבאוניברסיטת הרווארד.

## קריירה פוליטית
בכיר שירת ב-1996–1999 כקצין יחסי חוץ של המפלגה הדמוקרטית הכורדיסטנית, ב-1999 מונה לסגן שר החקלאות, תפקיד בו החזיק עד 2002, עת מונה ליועץ בכיר לראש הממשלה נצ'ירוואן בארזאני עד 2004. הוא היה קצין תיאום ויועץ צבאי ל-CPA (ראשי תיבות: Coalition Provisional Authority) וכן לכוח הבינלאומי המוצב בארביל משנת 2004.

ב-2004 מונה בכיר לשר החוץ של ממשלת המפלגה הדמוקרטית הכורדיסטנית שבכורדיסטן, שחולקה בין המפלגה הדמוקרטית הכורדיסטנית לאיחוד הפטריוטי של כורדיסטן מאז 1996.

עם הקמת הממשלה הכורדית המשותפת ב-2006, הקים בכיר את המחלקה הכורדית ליחסי חוץ וכיהן כשר החוץ שלה. מאז נבחר כל שנה מחדש לתפקיד ברציפות עד ל-2019. במהלך כהונתו התרחבו הקשרים הדיפלומטיים של כורדיסטן העיראקית עם ממשלות שכנות ועם ארגונים ברחבי העולם.

בכּיר הוא מרצה אורח באוניברסיטת סלאח א-דין (בכורדית: *Zankoy Selaheddîn-hewler*) שבארביל.

## משפחה
בכיר נשוי ואב לארבעה ילדים. הם מתגוררים בארביל שבכורדיסטן העיראקית.

## ראו גם
* מוסטפא ברזאני
* פשמרגה

## קישורים חיצוניים

* דף הבית של בכּיר, באתר הממשלה האזורית הכורדית.

קטגוריה:כורדיסטן העיראקית: פוליטיקאים
קטגוריה:כורדיסטן העיראקית: יחסי חוץ
קטגוריה:שרי חוץ
קטגוריה:בוגרי בית הספר לממשל באוניברסיטת הרווארד
קטגוריה:בוגרי אוניברסיטת באת'
קטגוריה:ילידי 1964
הרמן קוך

250px|ממוזער|הרמן קוך, 2015
**הרמן קוך** (בהולנדית: **Herman Koch**; נולד ב-5 בספטמבר 1953) הוא סופר, שחקן, עיתונאי וכותב מערכונים הולנדי.

## ביוגרפיה
קוך, יליד ארנהם, התפרסם לראשונה כשחקן וכותב מערכונים בתוכנית הרדיו הסאטירית "בוראט", ששודרה בשנות השמונים, אך נודע במיוחד כאחד מיוצרי תוכנית הטלוויזיה הסאטירית הפופולרית "ייסקפט" (1990–2005), שבה גם שיחק.

קוך פרסם את ספרו הראשון, אוסף סיפורים קצרים בשם "De voorbijganger" (עובר האורח) כבר בשנת 1985, אבל לתהילה בינלאומית כסופר זכה רק בשנת 2009, עם פרסום הרומן השישי שלו - "ארוחת הערב". קוך קיבל את ההשראה לכתיבת ספר זה ממקרה אמיתי שהתרחש בברצלונה בדצמבר 2005 ובו שלושה נערים בני טובים רצחו אישה חפה מפשע. הספר זכה בפרס ספרותי הולנדי חשוב עם צאתו, נמכר במיליוני עותקים ותורגם ל-21 שפות, כולל עברית. ב-2013 יצא סרט קולנוע הולנדי המתבסס על הספר. ב-2023 הופק הסרט הקוריאני "משפחה נורמלית המבוסס בחלקו על ספר זה.

מאז "ארוחת הערב" פרסם קוך שלושה רומנים נוספים - "בית קיץ עם בריכה" (2011) "מר מ' היקר" (2014) ו"המעידה" (2016) וכן מקבץ טורים, אוסף סיפורים ונובלה בשם Makkelijk leven (חיים קלים), שנכתבה במיוחד לכבוד שבוע הספר ההולנדי של 2017.

קוך נשוי לאמליה רודריגז ואב לפבלו, שנולד ב-1994.

## ספריו שתורגמו לעברית
* **ארוחת הערב** (2009) מהולנדית: ענבל זילברשטיין, הוצאת עברית וכתר, 2010.
* **בית קיץ עם בריכה** (2011) מהולנדית: ענבל זילברשטיין, הוצאת עברית וכתר, 2012.
* **אודסה סטאר** (2003), מהולנדית: ענבל זילברשטיין, הוצאת כתר, 2014.
* **מר מ' היקר** (2014), מהולנדית: ענבל זילברשטיין, הוצאת כתר, 2016.
* **המעידה** (2016), מהולנדית: אירית באומן, הוצאת תכלת, 2019.
* **סרט עם סופיה** (2021), מהולנדית: אירית באומן, הוצאת תכלת, 2022.

## קישורים חיצוניים

* 

* 
* 
* 
* 
* 
* 
* 
* 
* 
* 
* 

קטגוריה:סופרים הולנדים
קטגוריה:מחברי סיפורים קצרים
קטגוריה:שחקני קולנוע וטלוויזיה הולנדים
קטגוריה:סאטיריקנים הולנדים
קטגוריה:בעלי טור הולנדים
קטגוריה:הולנדים שנולדו ב-1953
בקעת מן

250px|ממוזער|שמאל|בקעת מן ובריכת מן בחורף
שמאל|ממוזער|בקעת מן, ברקע ניתן לראות את הכביש העולה לאתר הסקי**בקעת מן** (בערבית: **مرج المن**) היא בקעה באזור כתף החרמון ממערב לכביש העולה לאתר הסקי בחרמון. הבקעה היא פוליה (Polje), בקעה קרסטית שנוצרה מהתמזגותם של מספר בולענים. במרכזה בריכה מלאכותית – **בריכת מן**, שיש המייחסים את בנייתה ליטורים, המשמשת כיום להשקיית עדרי בקר של תושבי מג'דל שמס. בחורף היא מכוסה לפעמים בשכבת כפור העלולה להתבקע כשדורכים עליה. אורך הבקעה הוא 1,600 מטר, רוחבה עד 300 מטר וגובהה הממוצע 1,420 מטר מעל פני הים. מעל הבקעה מתנשא הר נמנמן לגובה 1,642 מטרים.

## לקריאה נוספת
***מדריך ישראל**; חרמון וגולן משרד הביטחון – ההוצאה לאור, 1978

## קישורים חיצוניים

קטגוריה:החרמון: גאוגרפיה
ג'רמיין ג'ונס

**ג'רמיין ג'וניור ג'ונס** (באנגלית: **Jermaine Junior Jones**; נולד ב-3 בנובמבר 1981 בפרנקפורט) הוא כדורגלן עבר אמריקאי ששיחק בעמדת הקשר.

## קריירה
ג'ונס נולד בפרנקפורט לאב אפרו-אמריקאי שהיה חייל בצבא ארצות הברית שהוצב במערב גרמניה. כעבור כמה שנים המשפחה עברה לארצות הברית, אך הוריו התגרשו והוא חזר עם אמו לגרמניה. ג'ונס התחיל לשחק בקבוצת הנוער של בונמס, וב-1994 עבר לשחק בקבוצת הנוער של באד פילבל. ב-1995 הוא עבר לשחק בקבוצת הנוער של איינטרכט פרנקפורט.

ב-1999 הוא עבר לקבוצת הבוגרים של איינטרכט פרנקפורט. ב-2004 הוא נמכר לבאייר לברקוזן. ב-2005 הוא הושאל לאיינטרכט פרנקפורט, וחזר אליה סופית בהמשך השנה. ב-2007 הוא נמכר לשאלקה 04. ב-2011 הוא הושאל לשנה אחת לבלקברן רוברס מהפוטבול ליג צ'מפיונשיפ באנגליה. ב-2014 הוא נמכר לבשיקטש מליגת העל הטורקית.

ב-24 באוגוסט 2014 חתם בקבוצה ניו אינגלנד רבולושן מה-MLS לשנה וחצי. ב-4 במרץ 2016 חתם בקולורדו ראפידס לעונה אחת. ב-18 בינואר 2017 חתם בלוס אנג'לס גלאקסי.

### קריירה בינלאומית
ב-2001 ג'ונס הצטרף לנבחרת גרמניה עד גיל 21, שם שיחק עד 2003. ב-2008 הוא שיחק מספר משחקים בנבחרת גרמניה, אך לאחר שראה שהוא לא משותף בהרבה משחקים הוא החליט לעבור לנבחרת ארצות הברית ב-2009.

ג'ונס היה אמור להיות בסגל נבחרת ארצות הברית למונדיאל 2010, אך לא הצליח להשתקם מפציעה בזמן. הוא נכלל בסגל הנבחרת למונדיאל 2014 בו הבקיע את שער השוויון נגד  בתיקו 1-1.

## קישורים חיצוניים

* 

קטגוריה:קשרי כדורגל אמריקאים
קטגוריה:כדורגלני איינטרכט פרנקפורט
קטגוריה:כדורגלני באייר לברקוזן
קטגוריה:כדורגלני שאלקה 04
קטגוריה:כדורגלני בלקברן רוברס
קטגוריה:כדורגלני בשיקטש
קטגוריה:כדורגלני ניו אינגלנד רבולושן
קטגוריה:כדורגלני לוס אנג'לס גלאקסי
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני נבחרת ארצות הברית
קטגוריה:כדורגלנים אמריקאים
קטגוריה:כדורגלני גביע הזהב 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2016
קטגוריה:פרנקפורט: כדורגלנים
קטגוריה:אמריקאים שנולדו ב-1981
יצחק שלמה אונגר

ממוזער|מצבת הרב יצחק שלמה אונגר
הרב **יצחק שלמה אונגר** (י"ז באדר ב' תרפ"א, 27 במרץ 1921 - כ"ב בסיוון תשס"ד, 11 ביוני 2004) היה פוסק הלכה הונגרי, רבה הראשון של קהילת חוג חת"ם סופר ברח' הרב יהודה לייב מיימון בבני ברק, וראש ישיבת חוג חת"ם סופר-מחנה אברהם בבני ברק.

## תולדותיו
נולד בעיירה בעלעד שבהונגריה לאברהם צבי ולחוה לאה אונגר. אביו היה רב ואב"ד קאפאוואר וחיבר את הספר **מחנה אברהם**. אמו הייתה בתו של ישי הכהן לוינשטיין.

בשנת תרפ"ו עבר עם משפחתו לעיירה קאפאוואר, בשנת תרצ"ו גלה לעיירה פאפה, שם למד תורה מפי הרב יעקב יחזקיהו גרינוואלד בעל ה"ויגד יעקב". בשנת תרצ"ט חזר לבית אביו, עקב מחלת אביו.

הרב אונגר עבר טלטולים רבים בזמן השואה בשנת תש"ד וביניהם שהה במחנה ברגן-בלזן, ביום כ"ב באייר ניצל מידי הנאצים, וציין יום זה מדי שנה כיום ההצלה שלו.

בשנת תש"ו נישא במחנה העקורים וינדסהיים לרחל בת יהודה לוי. בי"ט בכסלו תשנ"ג נפטרה עליו אשתו רחל, אז נשא בזיווג שני את אשתו מרת צארטל בתו של יהושע פאלק גרינבוים, שנפטרה בשנת תש"ע אחרי פטירתו.

בשנת תש"ט התמנה לרבה של שכונת גבעת שאול בירושלים, ובט"ו בשבט שנת תשי"ז התמנה לרבה של קהילת חוג חת"ם סופר בבני ברק.

נפטר בכ"ב בסיוון תשס"ד. בהלווייתו הוספד על ידי הרב שמואל הלוי ואזנר והרב נתן גשטטנר. הובא לקבורה בבית הקברות שומרי שבת.

הרב אונגר לא השאיר אחריו ילדים. ממלא מקומו ברבנות הקהילה הוא הרב יוסף מאיר אלטמן.

## ישיבת חוג חתם סופר-מחנה אברהם
בראש חודש אלול שנת תשכ"ב הקים את ישיבת חוג חתם סופר-מחנה אברהם, על שמו ולזכרו של אביו אשר חיבר את הספר "מחנה אברהם".

## ספריו
* **תורת איש** על התורה ודרשות (שלשה כרכים).
* זמירות שבת **ליקוטי תורת איש**.
* **רשומים בשמך** - סיפורים על גדולי הדורות

## לקריאה נוספת
* תולדותיו בספר "תורת איש" חלק ג'.

## קישורים חיצוניים
* 

## הערות שוליים

קטגוריה:בני ברק: רבנים
קטגוריה:רבנים הונגרים
קטגוריה:רבני ישיבת חוג חתם סופר-מחנה אברהם
קטגוריה:ירושלים: רבני שכונות
קטגוריה:אישים הקבורים בבית הקברות שומרי שבת
קטגוריה:ניצולי השואה: הונגריה
קטגוריה:ישראלים שנולדו ב-1921
קטגוריה:ישראלים שנפטרו ב-2004
עמנו אל (דמות מקראית)

**עמנו אל** היה בנו של הנביא ישעיה.

## אזכורו בספר ישעיהו

בספר ישעיה מוזכר **עמנו אל** כאשר ישעיה הלך יחד עם בנו שאר ישוב אל אחז המלך כדי לומר לו שלא ינצחו אותו פקח בן רמליהו מלך ישראל ורצין מלך ארם, שצרו על ירושלים. לאחר שישעיה אומר את הדבר, אחז אינו מאמין לו, וישעיה מתנבא, ומצוּוה שיבקש מאחז אות לקיום הדברים, גדול ככל שיהיה. אחז מסרב ובשל כך מתנבא ישעיה ונותן לו אות בעל כורחו. התיאור שכתוב על האות הוא שעלמה תלד בן, אשר יקראו את שמו עמנו אל, וכשיגדל וידע לבחור בין טוב לרע, כבר תתבטל ממלכת פקח ורצין.

## הפרשנות היהודית הקלאסית
### העלמה
הפרשנות היהודית הקלאסית נחלקה באשר לשאלה מי היא העלמה הנזכרת: יש שאמרו שהיא אשת ישעיהו, ויש שאמרו שהיא אשתו של אחז.

### האות
בנוסף רבות דעות הפרשנים באשר למהות האות שנתן ישעיה לאחז. יש הסוברים כי האות היה שתתנבא אשתו, למרות שהייתה צעירה, ולא ידועה כנביאה עד נקודת זמן זו. יש הסוברים כי האות היה, שלא הייתה יכולה ללדת בשל צעירותה וילדה למרות כך. יש הסוברים כי האות היה זה שידע ישעיה שהעלמה בהיריון למרות שהדבר לא היה ניכר מבחינה חיצונית. יש הסוברים, שהאות היה ידיעת העתיד של ישעיה, על כך שתקרא העלמה לבנה עמנו אל, וכן על שפע כלכלי המתקרב ובא. יש הסוברים כי האות הוא שידע ישעיה, שבן העלמה ההרה יהיה זכר. ואילו אחרים סוברים כי האות הוא שעמנו אל הנולד, יאכל כבר כתינוק חלב ודבש, ודבר זה אינו מקובל אצל בני גילו. לדעת אחרים האות אינו כולל בתוכו שינוי כלשהו מדרך הטבע, אלא פירוש המילה אות היא סימן לזיכרון דברים. ותקרא העלמה לתינוק בשם עמנו אל לזיכרון.

## הפולמוס היהודי-נוצרי

התאולוגיה הנוצרית קושרת את לידת ישו ללידת העלמה המוזכרת בישעיה, והדבר נכתב במפורש בספר מתי. רעיון זה גרר פולמוס בין-דתי נרחב בנושא:

### הטיעונים לשלילת היותו של עמנואל ישו
*המילה "עלמה" אינה מורה בהכרח על בתולים, אלא רק על גיל צעיר בימים, וכך באשר לזכרים, בהם ודאי לא קיים עניין הבתולים.
*השוני בשמות: בספר ישעיה מצוין כי העלמה תקרא לתינוק בשם עמנו אל, ולעומת זאת בספר מתי נכתב כי המלאך מורה לקרוא לתינוק ישו, ומדוע לקשור בין האישים.
*אי היות הנבואה רלוונטית לאחז, אם נסבור שאכן עמנו אל הוא ישו.
*אי מציאת כל ממצא בין תקופת ישעיה לתקופת ישו, המרמז על כך שנבואת ישעיה עדיין לא התקיימה, או שהמילה "עלמה" פורשה כ"בתולה" בתקופה זו.

## קישורים חיצוניים

* ישעיהו פרק ז' לידת הבתולה, באתר התשובה היהודית למיסיון
* לידת בתולין של ישוע, באתר xmessianic
* 

## הערות שוליים

קטגוריה:יהודי המאה השמינית לפנה"ס
קטגוריה:ילדים בתנ"ך
קטגוריה:אישים בספר ישעיהו
אריק רות'

**אריק ר. רות**' (באנגלית: **Eric R. Roth**; נולד ב-22 במרץ 1945) הוא תסריטאי אמריקאי-יהודי, אשר זכה בפרס אוסקר לתסריט המעובד הטוב ביותר עבור כתיבתו לסרט המצליח "פורסט גאמפ", משנת 1994.

כמו כן, רות' גם כתב במשותף תסריטים שהיו מועמדים לזכייה בפרס האוסקר: "המקור" משנת 1999, יחד עם מייקל מאן, "מינכן" משנת 2005, יחד עם טוני קושנר ועבור הבמאי סטיבן שפילברג, ו"הסיפור המופלא של בנג'מין באטן" משנת 2008, יחד עם דייוויד פינצ'ר.

## חיים וקריירה
רות' נולד בעיר ניו יורק שבמדינת ניו יורק, ארצות הברית לתוך משפחה יהודית. בנם של מרים, מורה, מנהלת סטודיו, ואשת רדיו ולאון רות', מורה באוניברסיטה ומפיק סרטים. הוא קיבל את תואר שני מבית הספר לקולנוע UCLA ותואר מאוניברסיטת קליפורניה בסנטה ברברה.

## פילמוגרפיה חלקית
* 1974: The Nickel Ride
* 1979: The Concorde ... Airport '79
* 1987: Suspect
* 1992: The Heights
* 1994: פורסט גאמפ
* 1997: הדוור
* 1998: הלוחש לסוסים
* 1999: המקור
* 2001: עלי
* 2005: מינכן
* 2006: שומר המדינה
* 2007: לשחק עם המזל
* 2008: הסיפור המופלא של בנג'מין באטן
* 2011: קרוב להפליא ורועש להחריד
* 2013: בית הקלפים
* 2018: כוכב נולד
* 2021: חולית
* 2022: רוצחי פרח הירח
* 2024: כאן

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:תסריטאי קולנוע יהודים אמריקאים
קטגוריה:תסריטאי טלוויזיה יהודים אמריקאים
קטגוריה:זוכי אוסקר: התסריט המעובד הטוב
קטגוריה:בוגרי אוניברסיטת קליפורניה בסנטה ברברה
קטגוריה:בוגרי אוניברסיטת קליפורניה בלוס אנג'לס
קטגוריה:זוכי פרס פול סלבין
קטגוריה:זוכי פרס גילדת הכותבים של אמריקה: מפעל חיים: פרס לורל להישג תסריטאי
קטגוריה:אמריקאים שנולדו ב-1945
ישראל משה רוזנפלד

הרב **ישראל משה רוזנפלד** (נולד בי"א בטבת תשי"ג, 29 בדצמבר 1952) הוא האדמו"ר מדאראג (קרי: דוֹרוֹג).

## תולדותיו
נולד בישראל לשמואל וחנה לאה רוזנפלד, ילידי הונגריה שעלו לישראל ב-1949. אביו היה חסיד בעלזא, ובעל משרד להנהלת חשבונות. אמו היא צאצאית של הרב שמואל פרנקל האדמו"ר מדאראג, מחבר הספר "אמרי שפר".

לאחר נישואיו שימש ראש חבורה בישיבת טשיבין ואחר כך משגיח בישיבת מחנה אברהם-חוג חת"ם סופר בבני ברק, בראשות הרב יצחק שלמה אונגר. בשנות ה-90 פרש מהישיבה.

## חסידות דאראג
כשלוש שנים לאחר שפרש מתפקידו בישיבת מחנה אברהם, הקים בשנת 1995 חצר חסידית על שם הרב שמואל פרנקל, שכאמור הוא מצאצאיו, והוכתר על ידי דודו הרב משה ובר לאדמו"ר מדאראג.

הקמת החצר, לוותה בביקורת מצד העולם החסידי מכמה סיבות עיקריות: האחת בעולם החסידי מקובל כי חסידות עוברת בירושה מאדמו"ר לבנו או במקרים מיוחדים לחתנו או לנכדו, נדיר שאדם פותח חסידות יש מאין. הסיבה השנייה והבולטת יותר היא כי רוב החסידים שהצטרפו אליה, היו חסידים צעירים שמשפחתם השתייכה לחסידות אחרת ובחסידויות המקוריות ובמשפחות הושמעה ביקורת רבה על נטישת החסידות וההצטרפות לחסידות חדשה. סיבה נוספת הייתה עקב העובדה שחסידיו הצעירים כולם, היו תלמידיו לשעבר מישיבת מחנה אברהם שבה כאמור היה משגיח ולא ראש הישיבה ומעריציו היו חלק נכבד מהתלמידים. תקופה קצרה אחרי שהם עזבו את הישיבה נאלץ הרב יצחק שלמה אונגר שהיה מהרבנים המוערכים לסגור את הישיבה בשברון לב. עם השנים שככה הביקורת.

### מוסדות החסידות
מרכז החסידות והישיבה ממוקמים ברחוב רבי יצחק נפחא בבני ברק. מוסדות החסידות כוללים תלמוד תורה, ישיבה קטנה, ישיבה גדולה, כוללים ומפעלי צדקה וחסד.

לקהילה אין מוסדות בערים נוספות בארץ.

"המכון להוצאת ספרים דאראג" מוציא לאור חוברות עם דברי התורה של האדמו"ר, המקובצות לשני ספרים מדי שנה. בנוסף מוציא המכון עלון שבועי בשם "ישקו העדרים" וכן חוברת ללימוד יומי של הלכות שמירת הלשון היוצאת מדי חודש. המכון הוציא לאור ספר בשם "רבינו הקדוש מדאראג" על האדמו"ר רבי שמואל פרנקל וכן הדפיס את ספרו "אמרי שפר" בשני כרכים.

### חסידות דאראג בעבר
רבי שמואל פרנקל (ה' בניסן תקע"ה - ט"ו בחשוון תרמ"ב), תלמידו של רבי חיים מצאנז, כיהן כרב ואדמו"ר בקאמאד (הונגרית: Komádi) ובדאראג שבהונגריה. חיבר את הספר "אמרי שפר" על התורה.

חתנו, רבי זאב ציטרון (תרי"ז - ט"ז בניסן תרפ"ז) מילא את מקומו ברבנות, ומשנת תרמ"ד שימש כרב וראש ישיבה בדאראג. חיבר את הספר אגדות מהרז"צ.

## משפחתו
לאדמו"ר שבעה ילדים.
* בנו, הרב צבי אשר, משפיע בחצר, חתן רבי שמואל צבי אלימלך רוזנפלד האדמו"ר מקרלין לעלוב.
* בנו, הרב אפרים פישל, חתן רבי אביגדור יוסף מאיר פולק האדמו"ר מבערגסאז בית שמש.
* בנו, הרב מרדכי אברהם, חתן הרב אהרן לייב מלוביצקי.
* בנו, הרב יהושע אהרן, חתן הרב עמרם גשטטנר גאב"ד אגודת ישראל, בן רבי נתן גשטטנר.

## לקריאה נוספת
* מאיר הלחמי, **תולדות החסידות בארץ ישראל**, כרך 2, הוצאת ספריית בית אל

## קישורים חיצוניים
* שלושה ימי התעלות במחיצת האדמו"ר מדאראג שליט"א, אתר טוג
*
*

## הערות שוליים

קטגוריה:בני ברק: אדמו"רים
קטגוריה:משגיחים ישראלים
קטגוריה:רבני ישיבת חוג חתם סופר-מחנה אברהם
קטגוריה:רבני ישיבת טשעבין
קטגוריה:ישראלים שנולדו ב-1951
בית הכנסת חמדת ישראל

**בית כנסת חמדת ישראל** הוא בית כנסת בעיר איסטנבול שבטורקיה. ממוקם ברובע היידרפאשה במחוז קדיקוי בחלק האסייתי של העיר לא רחוק מתחנת הרכבת. הוא ניפתח לתפילה בערב ראש השנה של שנת 1899. שמו של בית הכנסת ניתן כאות הוקרה לסולטאן עבדול חמיד השני שאישר ואפשר את הקמתו. בעקבות מחאתם של התושבים היוונים והארמנים שניסו למנוע את בניית בית הכנסת, הסולטאן אף שלח חיילים לאפשר את הבניה והפתיחה. המבנה הוא אחד מבתי התפילה היהודים העתיקים ביותר באיסטנבול. מבנה בית הכנסת הוא מלבני ופנים בית הכנסת מאורגן כבית כנסת ספרדי. ארון הקודש ממוקם בקיר המזרח ועשוי משיש לבן. התיבה ממוקמת במרכז בית הכנסת ופונה לכוון ארון הקודש. המתפללים יושבים מצפון ומדרום לתיבה ופונים למרכז בית הכנסת. לבית הכנסת שתי כניסות אחת בקיר הצפוני ואחת בקיר הדרומי.

כדי לקבל אישור לבקר בבית הכנסת ולהשתתף בתפילות על המתפללים ליצור קשר עם הרבנות הראשית.

## ראו גם
* יהדות טורקיה

## קישורים חיצוניים

* הרבנות הראשית של טורקיה
* עיתון שלום - העיתון היהודי העיקרי בטורקיה
## הערות שוליים

חמדת ישראל
חמדת ישראל
חמדת ישראל
ידותון

**יְדוּתוּן** הוא דמות מקראית, אבי משפחת משוררים מהלויים, הנושאת שם זה. שמו מוזכר ב וכן ב.

## בכתבים
ידותון מוזכר שלישי לפי סדר משפחות המשוררים . השירה בספר דברי הימים נתפסה כהינבאות. ייתכן כי הנביאים נמנו עם אנשי הקודש במשכן ובבמות הפולחן וזאת בנוסף על תפקידם כמשוררים.
ידותון מונה לתפקידו בבית ה' בימי דוד המלך יחד עם הימן, ואסף. עוד מסופר בספר דברי הימים שידותון היה "חוזה המלך". רש"י בפירושו לפסוק זה מסביר: .
ששת בניו שימשו בראש משמרות הקודש כפי שקבע דוד המלך. צאצאי ידותון תיפקדו כמשוררים בימי בית שני בימיו של נחמיה.

בכותרת שלושה מזמורי תהילים, מופיעה הכתובת המייחסת את המזמורים לידותון. חלק מהפרשנים, דוגמת האבן עזרא, סוברים שמזמור ל"ט בתהילים חובר על ידי ידותון. יש הטוענים כי דוד חיבר את המזמור ומסר אותו לידותון שינגנו. הסיבה לקושי בזיהוי המחבר נעוצה בכך שבכותרות המזמורים מופיע שם נוסף לידותון. לדעת אחרים, ידותון הוא מושג מוזיקלי אשר שימש בפולחן באותה עת. רש"י מפרש את השם ידותון כשם של כלי נגינה, על פי צירוף המילים: .:  לעומת זה, בתחילת ספר תהילים כותב רש"י: 

במסכת בבא בתרא שבתלמוד הבבלי, מייחסים את כתבי דוד בין היתר לידותון: .

## הערות שוליים

קטגוריה:אישים בספר דברי הימים
קטגוריה:תהילים
אנדרה איו

**אנדרה מורגן רמי איוּ** (באנגלית: **André Morgan Rami Ayew** ; נולד ב-17 בדצמבר 1989 בסקלין) הוא כדורגלן גנאי המשחק בנאק ברדה מליגת העל ההולנדית ובנבחרת גאנה. איו הוא שיאן ההופעות של נבחרת גאנה.

## קריירה
איו התחיל לשחק בגיל 10 בקבוצת נניה בגאנה ב-1999. ב-2005 הוא עבר לשחק בקבוצת הנוער של אולימפיק מרסיי בצרפת, בה שיחק בעבר אביו.

ב-2007 איו עבר לקבוצה הבוגרת של מרסיי. כעבור עונה אחת הוא הושאל ללוריאן וכעבור עוד עונה הוא הושאל לארל. לאחר עונה בארל הוא חזר לשחק במרסיי.

ב-10 ביוני 2015 חתם בסוונסי סיטי מהפרמייר ליג בהעברה חופשית.

ב-8 באוגוסט 2016 חתם בווסטהאם יונייטד עבור 20 מיליון אירו.

ב-31 בינואר 2018 חזר איו לסוונסי סיטי וחתם לשלוש וחצי שנים. ב-25 ביולי 2018 הושאל לפנרבחצ'ה לעונה אחת.

בסיום העונה חזר איו לסוונסי שירדה לצ'מפיונשיפ, ובעונת 2019/2020 כבש איו 15 שערים ב-44 הופעות בצ'מפיונשיפ כשבעונה לאחר מכן הוא כבש 16 שערים ב-43 הופעות בצ'מפיונשיפ.

ב-22 ביולי 2021 חתם איו על חוזה של שנתיים בא-סד מהליגה הקטרית. 

ב-2 בפברואר 2023, 4 ימים לאחר ששוחרר מא-סד הקטרית, חתם איו בנוטינגהאם פורסט מהפרמייר ליג. 

ב-11 בנובמבר 2023 חתם איו בלה האבר מהליג 1.

ב-31 בדצמבר 2025 חתם איו בנאק ברדה מליגת העל ההולנדית.

### נבחרת גאנה
לאור העובדה שלאיו יש גם אזרחות צרפתית וגם אזרחות גנאית, הוא היה יכול לבחור אם ללכת לנבחרת צרפת או לנבחרת גאנה. בסופו של דבר הוא החליט ללכת לנבחרת גאנה, בעקבות אביו.

הוא היה הקפטן של נבחרת הנוער של גאנה, ובזמנו הנבחרת ניצחה באליפות אפריקה לנוער ב-2009 ובגביע העולם בכדורגל עד גיל 20 באותה שנה.

איו נכלל בסגל נבחרת גאנה למונדיאל 2010 ביחד עם אחיו עבדול רחים. הוא גם נכלל בסגל הנבחרת למונדיאל 2014 ביחד עם אחיו ג'ורדן.

נכלל בסגל נבחרת גאנה לטורניר מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

## חיים אישיים
איו הוא בנו של הכדורגלן עבדי פלה ואחיהם של הכדורגלנים ג'ורדן איו ועבדול רחים איו.

## תארים
### קבוצתיים
;אולימפיק מרסיי
* הסופר קאפ הצרפתי: 2010, 2011
* גביע הליגה: 2011, 2012

### בינלאומיים
;נבחרת גאנה
* אליפות אפריקה לנוער: 2009
* גביע העולם בכדורגל עד גיל 20: 2009

### אישיים
* כדורגלן השנה באפריקה של ה-BBC: 2011
* הכדורגלן הגנאי של השנה: 2011

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני אולימפיק מרסיי
קטגוריה:כדורגלני לוריאן
קטגוריה:כדורגלני ארל אביניון
קטגוריה:כדורגלני סוונזי סיטי
קטגוריה:כדורגלני וסטהאם יונייטד
קטגוריה:כדורגלני פנרבחצ'ה
קטגוריה:כדורגלני א-סד
קטגוריה:כדורגלני נוטינגהאם פורסט
קטגוריה:כדורגלני לה האבר
קטגוריה:כדורגלני נאק ברדה
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2012
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ספורטאים גנאים באנגליה
קטגוריה:ספורטאים זרים בקטר
קטגוריה:ספורטאים זרים בטורקיה
קטגוריה:צרפתים ממוצא לבנוני
קטגוריה:גנאים שנולדו ב-1989
קר סמית'

**קר ואן קליב סמית**' (באנגלית: **Kerr Van Cleve Smith**; נולד ב-9 במרץ 1972) הוא שחקן אמריקאי, מוכר בעיקר בזכות דמותו כ*ג'ק מקפי* בדרמת הנעורים דוסון קריק ששודרה בין השנים 1998–2003 ברשת הטלוויזיה האמריקאית The WB ובמשחקו בסדרה מכושפות בתפקיד *קייל ברודי*. סמית' גם שיחק בסרטי האימה יעד סופי משנת 2000 ובלאדי ולנטיין 3D משנת 2009.

## ביוגרפיה
סמית' נולד באקסטון, פנסילבניה שבארצות הברית, למשפחה נוצרית. אביו היה יועץ פיננסי. יש לו אחות בשם אליסון. סמית' סיים את לימודיו בבית הספר התיכון הנדרסון במחוז צ'סטר בפנסילבניה. מאוחר יותר למד באוניברסיטת ורמונט.

## קריירה
סמית' החל את קריירת המשחק שלו בסדרה "כשהעולם מסתובב" בה שיחק את דמותו של טדי יוז בשנים 1996–1997, בסרט יעד סופי, ובתפקיד אורח בסדרה מכושפות בתפקיד הסוכן קייל ברודי.

במשחקו בדמות ג'ק מקפי בעונה השנייה של הסדרה דוסון קריק מרשת הטלוויזיה The WB, סמית' גילם תלמיד בית ספר תיכון בן 16 כאשר במציאות היה בן 26. סמית' היה בן 31 בסיום שש השנים שבהם שודרה הסדרה. הוא היה הגבר הראשון שהתנשק עם גבר בסדרת טלוויזיה אמריקאית, בעונה השלישית של דוסון קריק.

בתוכנית המתיחות פאנק'ד של ערוץ הטלוויזיה האמריקאי MTV, סמית' היה האדם האחרון שנמתח. בשנת 2007, הוא הופיע מספר פרקים בסדרת הטלוויזיה הפופולרית  בדמותו של אנדרו "דרו" בדפורד, המטרידן ה-333. סמית' גם שיחק בסדרת הטלוויזיה האמריקאית חיים בלתי צפויים בדמותו של שדרן רדיו בשם ראיין תומאס.

סמית' שיחק בתפקיד אורח בסדרת הטלוויזיה NCIS, שם גילם את דמותו של ג'ונאס קוב, קצין בחיל הים, שמתגלה כרוצח סדרתי שבמטרותיו לרצוח אנשי חיל הים. הופעתו האחרונה בסדרה הייתה בפרק האחרון של העונה השמינית.

## חיים אישיים
סמית' היה נשוי לשחקנית הרמוני אברט בין 2003–2009. סמית' הוא טייס מוסמך וחובב מוטוקרוס.

## פילמוגרפיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1972
.xxx

**.xxx** (הגייה באנגלית: **דוט טריפל-X**) היא סיומת אינטרנט מצונזרת שנועדה עבור אתרי אינטרנט פורנוגרפיים. הארגון המצנזר הוא "העמותה הבינלאומית לאחריות ברשת" (IFFOR). ועד חברת האינטרנט ללא כוונת רווח ICANN הצביע עבור אישור הסיומת ב-18 במרץ 2011. הסיומת נכנסה לתוקף באינטרנט ב-15 באפריל 2011.

## רקע
הצעת הסיומת .xxx לאתרים בעלי תוכן מיני הייתה כלי אחד להתמודדות בקונפליקט של אלו שרוצים גישה לאתרים מסוג זה, לאלו שרצו למנוע את הגישה בפני ילדים ומתבגרים או על ידי מעסיקים שרצו למנוע את הגישה לחומר זה בפני המועסקים שלהם במקום העבודה. השמת סיומת אחידה לכל אתרי הפורנוגרפיה עוזרת לסווג ולרכז אותם ומקלה את התהליך של חסימת האתרים.

ביקורות נגד הרעיון טוענות שכיוון שלא קיימת דרישה נגד ספקי אתרי הפורנוגרפיה להשתמש בסיומת מסוימת, אתרים אלו ימשיכו להשתמש בסיומות כרצונם ולא בסיומת .xxx וכתוצאה מכך החסימה של האתרים תמשיך להיות מסובכת. קיימת גם דאגה שפעילות הסיומת .xxx תוביל לחקיקה שתכריח את האתרים בעלי התוכן המיני להשתמש בסיומת זו, מה שיוביל לסכסוכים חוקיים באשר לחופש הביטוי, להגדרה "תוכן מיני" ולשיפוט.

קיימות גם עדויות מוקדמות לכך שסיומות .xxx עשויות להירכש על ידי אתרים ללא קשר לתוכן מיני, במטרה לעזור לשיווק אתריהם תוך כדי פיתוי גולשים להיכנס לאתר שהם עשויים לחשוב שהוא אתר פורנוגרפי כשלמעשה הוא לא. דוגמה לכך היא אתר kite.xxx, המשתמש בסיומת העשויה להתפרש כאתר פורנוגרפי אך למעשה תוכן האתר הוא גלישת קיט. האתר משתמש בסיומת זו כדי למשוך גולשים למטרת קידום מכירות ובנוסף כדי ליצור זלזול והומור על המשתמש.
## קישורים חיצוניים

*
קטגוריה:ערכים שבהם תבנית אתר רשמי אינה מתאימה להוספה אוטומטית
xxx
The Fear

"**The Fear**" הוא שיר של הזמרת הבריטית לילי אלן. השיר יצא לאור ב-9 בדצמבר 2008 כסינגל הראשון מאלבום האולפן השני של אלן, It's Not Me, It's You. תחילה אמור היה השיר "Everyone's at It", הרצועה הפותחת את האלבום, לצאת לאור כסינגל הראשון מהאלבום, אך לבסוף הוחלט להוציא את השיר "The Fear" במקומו. דמו של השיר בשם "I Don't Know" דלף לאינטרנט באפריל 2008. מילות השיר מדברות על אורח החיים של הידוענים, וקיימים בו אזכורים עקיפים למשבר הכלכלי הגדול של שנות ה-30 של המאה ה-20.

השיר זכה להצלחה במצעדים. השיר הגיע לפסגת מצעד הסינגלים הבריטי, שם נשאר במשך ארבעה שבועות והגיע לתואר זהב. במצעד הסינגלים של ארצות הברית "בילבורד הוט 100" הגיע הסינגל למקום ה-80, והיה לשיר השני של אלן שנכנס למצעד זה. בישראל הגיע השיר למקום הראשון במצעד מדיה פורסט. בשנת 2009 זכה השיר בפרס "Q" לשיר הטוב ביותר. שנה לאחר מכן זיכה השיר את אלן בשני פרסי "Ivor Novello".

הקליפ לשיר צולם בבדפורדשייר שבבריטניה, ובו מופיעה אלן, תחילה בקרוואן ואחר כך בארמון צבעוני, כאשר ברקע בלונים ואריזות מתנה ענקיות. על פי דיווחים, עלויות הקליפ הגיעו לכ-50,000 לירה שטרלינג. הקליפ אמור היה להתפרסם לראשונה ב-4 בדצמבר בערוץ 4 הבריטי, אך דלף קודם לכן, ולכן הועלה שעתיים לפני השידור ליוטיוב.

## מיקומי שיא

## קישורים חיצוניים

## הערות שוליים

קטגוריה:שירי לילי אלן
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי לילי אלן
קטגוריה:שירים שהופקו על ידי גרג קורסטין
קטגוריה:שירים על המדיה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
אנרכו-טבעונות

[ממוזער|סמל האנרכו-טבעונות. הסמל משלב את ה-A מסמל האנרכיה, ואת ה-V [סימול צמחוני וטבעוני|שמסמלת טבעונות.]]

**אנרכו-טבעונות**, **טבעונרכיזם** או **טבעונות אנרכיסטית** היא פילוסופיה פוליטית מודרנית הטוענת לטבעונות ולאנרכיזם ומנסה ליצור פרקטיקה למהפכה חברתית. הפילוסופיה הזאת טוענת כי המערכת ההיררכית פוגעת באדם ובבעלי חיים לא אנושיים. האידיאל של דוגלי השיטה הוא ביצוע שינויים אשר ייטיבו עם בעלי החיים והאדם. התומכים בפילוסופיה זאת לרוב מתייחסים אליה כשילוב של שתי פילוסופיות שונות, או טוענים כי במהותן, גם טבעונות וגם אנרכיזם אלו פילוסופיות שטוענות את אותם הדברים. יש המתארים את התנועה כתנועה אנרכיסטית לזכויות בעלי חיים, כהסתכלות אנטי-סוגנית על אקו-אנרכיזם וכפרקטיקה אנרכיסטית לשחרור בעלי חיים.

אנרכו-טבעונים לרוב רואים סוגי דיכוי שונים בחברה כקשורים, מאטטיזם, גזענות ואפליה מינית עד לאנתרופוצנטריות. הם מגדרים את הטבעונות כפילוסופיה רדיקלית שרואה את המערכת ההיררכית כגורם פוגעני כלפי בעלי החיים ו/או האדם. אנרכו-טבעונים יכולים להיות בעד או נגד רפורמות בתחום זכויות ורווחת בעלי חיים, אך הם לרוב לא מגבילים את עצמם לשינויים במסגרת החוק. 

הפילוסופיה הצוגה לראשונה בידי בראין א. דומיניק בספרו *שחרור בעלי חיים ומהפכה חברתית*, וקודמה לאחר מכן בידי הלהקה האנרכו-פאנקיסטית *וירוס*.

## ראו גם
*החזית לשחרור בעלי חיים

## קישורים חיצוניים

קטגוריה:טבעונות
קטגוריה:אנרכיזם
דייגו אנטוניו רייס

**דייגו אנטוניו רייס** (בספרדית: **Diego Antonio Reyes Rosales**, נולד ב-19 בספטמבר 1992) הוא כדורגלן מקסיקני שמשחק בקרטרו ובנבחרת מקסיקו. רייס משחק כקשר מרכזי וכמגן מרכזי.

## ביוגרפיה
דייגו אנטוניו רייס נולד במקסיקו סיטי. הוא החל לשחק בנוער של קלוב אמריקה ונחשב לאחת הכישרונות הגדולים בקבוצה. רייס עלה לקבוצה בוגרים של קלוב אמריקה בגיל 17. הוא שיחק בקבוצה במשך 4 עונות וב-1 ביולי 2013 עבר לפורטו תמורת 7 מיליון אירו. 

רייס שותף בנבחרות הצעירות של מקסיקו. במסגרת הנבחרת עד גיל 20 הוא זכה עם מקסיקו בטורניר טולון (2012). במסגרת הנבחרת האולימפית (על גיל 23) הוא זכה בטורניר הכדורגל של המשחקים הפאן-אמריקאיים 2011 וכן במדליית זהב בטורניר הכדורגל באולימפיאדת לונדון (2012).

רייס שיחק ב החל מקופה אמריקה 2011 שאליה הגיע נבחרת הנוער. בנבחרת הבוגרת הוא החל לשחק ב-2013 והשתתף בגביע הקונפדרציות 2013. הוא נבחר לסגל הנבחרת למונדיאל 2014 ושולב כמחליף במשחק שמינית הגמר בו הודחה מקסיקו.

## תארים
**קלוב אמריקה**
* אליפות מקסיקנית: קלאוסורה 2013
**הנבחרת האולימפית של מקסיקו**
* מדליית זהב אולימפית: 2012
* המשחקים הפאן-אמריקאיים: 2011
* טורניר טולון: 2012
;נבחרת מקסיקו 
* גביע הזהב: 2015 
**אישיים**
* רוקי השנה בליגה המקסיקנית: קלאוסורה 2011

## קישורים חיצוניים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:מגני כדורגל מקסיקנים
קטגוריה:מקסיקו סיטי: כדורגלנים
קטגוריה:כדורגלני קלוב אמריקה
קטגוריה:כדורגלני ריאל סוסיאדד
קטגוריה:כדורגלני פורטו
קטגוריה:כדורגלני אספניול
קטגוריה:כדורגלני פנרבחצ'ה
קטגוריה:כדורגלני לגנס
קטגוריה:כדורגלני טיגרס
קטגוריה:כדורגלני קרטרו
קטגוריה:כדורגלני נבחרת מקסיקו
קטגוריה:כדורגלני קופה אמריקה 2011
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני גביע הקונפדרציות 2017
קטגוריה:כדורגלני גביע הזהב 2019
קטגוריה:אלופים אולימפיים מקסיקנים: כדורגל
קטגוריה:ספורטאים מקסיקנים בפורטוגל
קטגוריה:ספורטאים מקסיקנים בספרד
קטגוריה:ספורטאים זרים בטורקיה
קטגוריה:מקסיקנים שנולדו ב-1992